OpenLLM-France/wikimedia huggingface dataset:
# Oziorni (Sverdlovsk)

* Per a altres significats, vegeu «Oziorni».
Oziorni (en rus: Озёрный) és un poble (un possiólok) de l'óblast de Sverdlovsk, a Rússia, segons el cens del 2010 tenia 896 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский» (en rus). Информация о Свердловской области. Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Oziorni (Vladímir)

* Per a altres significats, vegeu «Oziorni».
Oziorni (en rus: Озёрный) és un poble de l'óblast de Vladímir, a Rússia, segons el cens del 2010 tenia 2 habitants. Pertany al districte municipal de Iúriev-Polski.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Vibrissaphora

Vibrissaphora és un gènere d'amfibis anurs de la família Megophrydae.

## Taxonomia

* Vibrissaphora ailaonica
* Vibrissaphora boringii
* Vibrissaphora echinata
* Vibrissaphora leishanensis
* Vibrissaphora liui

## Referències

* Informació sobre aquest gènere d'amfibis. (anglès)
# Pacte de Sant Gervasi

El Pacte de Sant Gervasi fou una aliança electoral acordada entre el Partit Republicà Radical d'Alejandro Lerroux i la Unió Federal Nacionalista Republicana (UFNR) per presentar-se les eleccions legislatives del 8 de març de 1914.
Quan el govern d'Eduardo Dato convocà les eleccions generals espanyoles de 1914, el republicanisme catalanista es trobava en una crisi greu degut a la divisió interna de la UFNR entre el sector republicà liberal, representat per Pere Coromines, i el sector esquerrà, obrerista i de tendències, de Francesc Layret. Malgrat els bons resultats obtinguts a les eleccions de 1910, on va obtenir fins a 11 diputats (només 4 els radicals), no aconseguí atreure la majoria del vot obrer. Per la seva banda, els radicals d'Alejandro Lerroux també eren en davallada, ja perdien la seva base obrera degut al divorci amb la CNT després del paper dels radicals durant la Setmana Tràgica i de mica en mica es veien empesos ideològicament cap a la dreta. Ambdós partits cercaren l'ajuda mútua per tal de desbancar l'hegemonia electoral de la Lliga Regionalista.
Jaume Carner i Pere Coromines negociaren amb els dirigents radicals a la casa que Hermenegildo Giner de los Ríos tenia al barri de Sant Gervasi (Barcelona), d'on procediria el nom popular de pacte de Sant Gervasi. El manifest electoral, que aplegava els dos partits en una Junta de Defensa Republicana, proposava un programa comú de lluita contra la guerra del Marroc, contra la monarquia i contra la Lliga Regionalista, amb lleugeres al·lusions favorables a l'autonomia catalana; els signataris foren Hermenegildo Giner de los Ríos, Alejandro Lerroux i Emiliano Iglesias Ambrosio pels radicals, i Pere Coromines, Joan Moles i Ormella, Salvador Albert i Pey, Felip Rodés i Baldrich i Joaquim Salvatella i Gibert, per part catalanista.
El pacte, però, no va rebre una bona acollida, i provocà una immediata onada de baixes en el si de la UFNR (la redacció d'El Poble Català abandonà el partit en bloc) i els resultats de les eleccions no foren els esperats: de vint candidats arreu de Catalunya, només set aconseguiren l'acta 11, tres radicals (Giner de los Ríos, Fernández del Pozo, Juan Barco) i vuit nacionalistes (Pere Corominas, Salvador Albert, Joaquim Salvatella, Jaume Carner, Marcel·lí Domingo, Frederic Rodés, Julià Nougués, Joan Caballé). Alhora, la Conjunció Republicano-Socialista va obtenir 10 escons arreu l'estat,
El més greu, fou, però, la defecció de la Unió per part dels elements més nacionalistes i del sector socialment més avançat encapçalat per Francesc Layret, que formaria el Partit Republicà Català.
Com a resultat, el 1914 la UFNR restà definitivament ensorrada com a alternativa política i aglutinant del catalanisme d'esquerres, que hauria d'esperar a la constitució d'ERC, i la Lliga Regionalista no va tenir gairebé cap oposició política de pes fins a la dictadura de Miguel Primo de Rivera.

## Enllaços externs

* «Pacte de Sant Gervasi». Gran Enciclopèdia Catalana. Barcelona: Grup Enciclopèdia Catalana.
# Orcelita

L'orcelita és un mineral de la classe dels sulfurs. Nom atorgat en honor del professor Jean Orcel (1896-1978), mineralogista francès.

## Classificació

L'orcelita es troba classificada en el grup 2.AB.10 segons la classificació de Nickel-Strunz (2 per a Sulfurs i sulfosals (sulfurs, selenurs, tel·lururs; arsenurs, antimonurs, bismuturs; sulfarsenits, sulfantimonits, sulfbismutits, etc.); A per a Aliatges i B per Aliatges de Ni-metal·loides; el nombre 10 correspon a la posició del mineral dins del grup). En la classificació de Dana el mineral es troba al grup 2.3.2.1 (2 per a Sulfurs i 3 per a A$_m$B$_n$X$_p$, amb (m+n):p = 5:2; 2 i 1 corresponen a la posició del mineral dins del grup).

## Característiques

La orcelita és un sulfur de fórmula química Ni$_{5-x}$As₂, x ~ 0.25. Cristal·litza en el sistema hexagonal. Presenta un color rosa-bronze.

## Formació i jaciments

Sol presentar-se com a inclusions en pentlandita i, com a llantas en maucherita. S'ha descrit a Europa, Àsia, Austràlia i a l'Amèrica del Nord. Sovint també s'ha trobat en harzburgita serpentinizada, en paragénesis amb balenit, breithauptit, calcopirita, calcocita, heazlewoodita, magnetita, maucherita, mil·lerita, parkerita, pentlandita i níquel sòlid, i coure.

## Referències

* 1 2 3 4 5 «Orcelite» (en anglès). Mindat. [Consulta: 7 novembre 2015].
* ↑ Handbook of Mineralogy (anglès)

## Bibliografia

* American Mineralogist (1960): 45: 753-754.
* Canadian Mineralogist (1984): 22: 553.
* L. Bindi, M. Tredoux, F. Zaccarini, D.E. Miller, G. Garuti (2014): Non-stoichiometric nickel arsenides in nature: the structure of orcelite, Ni$_{5-x}$As$_{2(x=0.25)}$, from the Bon Accord oxide body, South Africa.. Journal of Alloys and Compounds, 601, 175-178.

## Enllaços externs

* Web Mineral.com (anglès)
# Orcevaux

Orcevaux és un municipi francès situat al departament de l'Alt Marne i a la regió del Gran Est. L'any 2007 tenia 107 habitants.

## Demografia
### Població

El 2007 la població de fet d'Orcevaux era de 107 persones. Hi havia 34 famílies de les quals 8 eren unipersonals (4 homes vivint sols i 4 dones vivint soles), 4 parelles sense fills i 22 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 49 habitatges, 39 eren l'habitatge principal de la família, 7 eren segones residències i 3 estaven desocupats. Tots els 48 habitatges eren cases. Dels 39 habitatges principals, 38 estaven ocupats pels seus propietaris i 1 estava llogat i ocupat pels llogaters; 1 tenia dues cambres, 4 en tenien tres, 9 en tenien quatre i 25 en tenien cinc o més. 35 habitatges disposaven pel capbaix d'una plaça de pàrquing. A 11 habitatges hi havia un automòbil i a 24 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Orcevaux el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 4 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 0 |
| 8 | 60 a 64 | 8 |
| 0 | 55 a 59 | 4 |
| 12 | 50 a 54 | 4 |
| 0 | 45 a 49 | 8 |
| 0 | 40 a 44 | 0 |
| 8 | 35 a 39 | 4 |
| 0 | 30 a 34 | 4 |
| 4 | 25 a 29 | 0 |
| 0 | 20 a 24 | 0 |
| 8 | 15 a 19 | 4 |
| 4 | 10 a 14 | 4 |
| 0 | 5 a 9 | 8 |
| 0 | 0 a 4 | 0 |

## Economia

El 2007 la població en edat de treballar era de 70 persones, 53 eren actives i 17 eren inactives. De les 53 persones actives 52 estaven ocupades (28 homes i 24 dones) i 1 aturada (1 home). De les 17 persones inactives 7 estaven jubilades, 7 estaven estudiant i 3 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa de serveis.
L'únic servei als particulars que hi havia el 2009 era una fusteria.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques d'Orcevaux a l'INSEE.
* Évolution et structure de la population Fitxa amb el detall de dades d'Orcevaux a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Vzliotni

Vzliotni (en rus: Взлётный) és un poble (un possiólok) de l'óblast de Saràtov, a Rússia, segons el cens del 2015 tenia 1.049 habitants. Pertany al districte municipal d'Engels.

## Referències

* ↑ «МБОУ «ООШ п. Лощиный». Историческая справка о селе». Arxivat de l'original el 2016-03-06.
* ↑ «Указ Президиума ВС РСФСР от 19 октября 1984 года: О ПЕРЕИМЕНОВАНИИ НЕКОТОРЫХ НАСЕЛЕННЫХ ПУНКТОВ В САРАТОВСКОЙ ОБЛАСТИ». Arxivat de l'original el 2016-03-07.
# Mihail Sorbul

Mihail Sorbul (Pseudònim de Mihail Smolski) (Botoşani, 16 d'octubre 1885 - Bucarest, 20 de desembre 1966 va ser un autor dramàtic d'entreguerres.

## Obra dramàtica

* Patima roşie
* Letopiseţi
* Dezertorul
* Prăpastia
* Praznicul calicilor
* A doua tinereţe

## Referències

* ↑ Sasu, Aurel. Dicționarul biografic al literaturii române : DBLR (en romanès). Pitești: Paralela 45, 2006, p. 582-583. ISBN 978-973-697-758-9.
* ↑ «Mihail SORBUL - opera, viata, biografie : comentarii si analize» (en romanès). [Consulta: 7 maig 2022].
# Mihails Zemļinskis

Mihails Zemļinskis (ucraïnès: Михайло Валерійович Землинський; nascut el 21 de desembre de 1969) és un polític letó, anteriorment futbolista que jugava com a defensa.
Zemļinskis va jugar la major part de la seva carrera a l'Skonto FC llevat de curts períodes al FC Dnipro Dnipropetrovsk, el BVSC Budapest i el Hapoel Kfar Saba. Jugava bé com a defensa central, amb el número 4, i va ser internacional per Letònia després que el país recuperés la independència el 1991. Amb la selecció hi va jugar 105 partits i hi marcà 12 gols, i hi va disputar l'Eurocopa de 2004 a Portugal. Posteriorment va fer d'entrenador a l'FC Daugava, i a la selecció Sub-21 de Letònia. Des del 2011 és diputat del Saeima.

## Palmarès

* Copa Bàltica de futbol (2):
    1993, 1995
* Lliga letona de futbol (11):
    1992, 1993, 1994, 1995, 1998, 1999, 2000, 2001, 2002, 2003, 2004
* Futbolista letó de l'any
    1998

## Referències

* ↑ uefa.com - Football Europe - News & Features - News Specific

## Enllaços externs

* Fitxa a la Federació Letona de Futbol (letó)
* Fitxa a national-football-teams.com
# Miss Potter

Miss Potter és una pel·lícula dirigida per Chris Noonan i protagonitzada per Renée Zellweger, l'argument de la qual narra la vida de l'escriptora de llibres infantils Beatrix Potter. La versió doblada al català es va estrenar el 6 de juny de 2022 a TV3.

## Argument

Beatrix Potter (Renée Zellweger) és una noia soltera de família rica que de petita s'inventa faules els protagonistes de les quals són animals com conills, oques, etc. La seva major il·lusió és publicar un dels seus llibres i així poder independitzar-se. Per a això compta amb l'ajut de Norman Warner (Ewan McGregor), un editor de tradició familiar. El seu conte té èxit en les vendes i decideixen publicar-ne més històries. La relació amb Norman és tan estreta que s'arriba a enamorar d'ell, i plegats planegen llur matrimoni; tanmateix, els pares de Beatrix s'hi interposen, pensant que Norman no és un bon candidat per a ella. Per tant, l'obliguen a passar l'estiu amb ells a Lake District i, si a llur tornada encara s'estima Norman, podrien contraure matrimoni.
Això no obstant, Norman emmalalteix greument durant l'estiu i mor. Beatrix se sent desolada i només troba consol amb l'amistat de Millie, la germana de Norman. Poc després, visita novament Lake District i es troba amb Willie, un antic granger de la família de Miss Potter que havia començat a treballar-hi com a empleat immobiliari. Beatrix decideix comprar-hi un nombre de finques a Lake District per evitar que siguin ensorrades, i aviat s'enamora de Willie, amb qui es casa.

## Referències

* ↑ «Miss Potter». ésAdir. [Consulta: 17 juliol 2022].
# Molí de l'Adam

El Molí de l'Adam és una obra de Bellvís (Pla d'Urgell) inclosa a l'Inventari del Patrimoni Arquitectònic de Catalunya.

## Descripció

L'antic molí havia funcionat amb l'aigua del riu Corb, després es convertí en farinera i revia l'aigua del canal, actualment encara funciona.

## Referències

* ↑ «Molí de l'Adam». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 13 agost 2021].
# Miguel Ángel Guerrero Paz

* Aquest article tracta sobre el futbolista colombià. Si cerqueu el futbolista espanyol, vegeu «Miguel Ángel Guerrero Martín».
Miguel Ángel Guerrero Paz, també conegut com a Niche Guerrero (Cali, 7 de setembre de 1967) és un exfutbolista colombià, que ocupava la posició de migcampista.
Va començar a destacar a les files de l'América de Cali, a mitjans dels anys 80, tot romanent durant sis anys en aquest club, fins que el 1992 fitxa per l'Atlético Junior.
La temporada 94/95 dona el salt a Europa al recalar a l'AS Bari, de la lliga italiana. Va jugar entre la Serie A i la Serie B fins a 1999, tret d'una breu cessió al CP Mérida el 1995.
Retorna al seu país, a l'Independiente de Medellín, on estaria fins a la seua retirada el 2002. El 2001 també va jugar durant un breu període al Bellinzona suís.

## Enllaços externs

* Fitxa de Guerrero
* Felipe Benavides. «"Maturana dejó mi carrera incompleta"» (en castellà), 29-09-2008. [Consulta: 7 gener 2010].
# Mona de nit de cap negre

La mona de nit de cap negre (Aotus nigriceps) és una espècie de primat originari de Sud-amèrica. Aquesta mona de nit viu a Bolívia, el Brasil, Colòmbia i el Perú.
# Molenwaard

Molenwaard és un municipi de la província d'Holanda Meridional, al sud dels Països Baixos.
Es va crear l'1 de novembre de 2013 amb la fusió dels antics municipis de Nieuw-Lekkerland, Graafstroom i Liesveld.

## Enllaços externs

* Pàgina oficial
# Molenbeek (Membruggen)

El Molenbeek és un petit afluent del Dèmer que neix a Klein Membruggen, un poble del municipi de Riemst de la província de Limburg a Bèlgica.
# Monarquia o república

Monarquia o república és una pel·lícula documental dirigida per Montserrat Armengou i realitzada per Ricard Belis sobre la situació actual de la Casa Reial espanyola. Va ser emesa per primer cop el 15 de febrer de 2012, després de 2 anys d'ajornament i diverses versions prèvies. El documental analitza diversos models d'estat mitjançant entrevistes personals a diversos testimonis, entre els quals destaquen Sabino Fernández Campo, Joan Tardà, Paul Preston, Toni Albà, Alejo Vidal-Quadras, Gabriel Cardona, Gregorio Peces-Barba i Santiago Carrillo. Es va emetre dins del programa Sense Ficció.
El documental es va començar a preparar el 2009 tot realitzant entrevistes a personatges destacats. El 2010 la directora de TV3 Mònica Terribas va anunciar que s'ajornava l'emissió del mateix amb l'objectiu de garantir un enfocament objectiu. Posteriorment, el 27 de gener de 2012, el diputat del Partit Popular Santiago Rodríguez va fer-ne referència a la idoneïtat o no de programar el documental a la televisió degut als fets recents amb Iñaki Urdangarin. Una web va demanar amb més de 10.000 firmes a TV3 l'emissió del programa.

## Referències

* ↑ TV3 decide emitir el documental 'Monarquia o República?', Público
* ↑ Araguás, Natalia «'Monarquia o república' veu la llum». Diari Ara [Barcelona], 14-02-2012, p.44. ISSN: 2014-010X.
* ↑ «Blog del programa». Arxivat de l'original el 2012-02-16. [Consulta: 15 febrer 2012].
* ↑ La Vanguardia, La web que orquestó la caída de anuncios de La Noria pidió a TV3 que emitiese 'Monarquia o República?

## Vegeu també

* Adéu, Espanya?

## Enllaços externs

* Tràiler del documental a Televisió de Catalunya
# Mosdenia

Mosdenia és un gènere de plantes de la subfamília de les cloridòidies, família de les poàcies. És originari de Sud-àfrica. Fou descrita per la botànica sud-africana Sydney Margaret Stent a la publicació Bothalia 1(3): 170, t. 1. 1922.
El nom del gènere es refereix al lloc geogràfic Mosdene, a Transvaal.

## Citologia

    El nombre de la base del cromosoma és de: 2n = 40.

## Taxonomia

* Mosdenia leptostachys (Ficalho i Hiern) Clayton 1971
* Mosdenia phleoides (Hack.) Stent 1927
* Mosdenia transvaalensis Stent 1928
* Mosdenia waterbergensis Stent

## Referències

* ↑ Watson L, Dallwitz MJ. «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». The Grass Genera of the World, 2008. Arxivat de l'original el 2006-11-01. [Consulta: 3 febrer 2010].
* ↑ Mosdenia a Tropicos.org Consulta:29/10/2014
* ↑ «= Mosdenia». Tropicos.org. Missouri Botanical Garden. [Consulta: 6 febrer 2010].

## Enllaços externs

* Grassbase - The World Online Grass Flora
# Moselle Open 2014

El Torneig de Metz 2014, oficialment conegut com a Moselle Open 2014, és un esdeveniment de tennis masculí disputat sobre pista dura que pertany a les sèries 250 de l'ATP. La 12a edició del torneig es va celebrar entre el 13 i el 21 de setembre del 2014 a l'Arènes de Metz, França.
El tennista belga David Goffin va aconseguir el segon títol individual de l'any.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| 1 | J-W. Tsonga | 7 | 6 | |
| | G. Müller | 6$^7$ | 4 | | 1 | J-W. Tsonga | 6 | 6⁵ | 5 |
| | T. Kamke | 1 | 3 | | 8 | D. Goffin | 1 | 7 | 7 |
| 8 | D. Goffin | 6 | 6 | | | | | | | 8 | D. Goffin | 7 | 6 |
| 3 | P. Kohlschreiber | 6 | 7 | | | | | | | | J-L. Struff | 6$^4$ | 3 |
| | P. Lorenzi | 3 | 5 | | 3 | P. Kohlschreiber | 0 | r | | | | | |
| | J-L. Struff | 6⁵ | 6 | 6 | | J-L. Struff | 5 | | | | | | |
| 5 | J. Chardy | 7 | 3 | 4 | | | | | | | | | | 8 | D. Goffin | 6 | 6 |
| 6 | J. Sousa | 6 | 3 | 7 | | | | | | | | | | 6 | J. Sousa | 4 | 3 |
| | I. Sijsling | 3 | 6 | 6$^3$ | 6 | J. Sousa | 3 | 6 | 7 | | | | |
| WC | P-H. Mathieu | 6 | 6 | | WC | P-H. Mathieu | 6 | 3 | 6$^4$ | | | | |
| 4 | L. Rosol | 3 | 4 | | | | | | | 6 | J. Sousa | 7 | 6 |
| 7 | J. Janowicz | 6 | 6 | | | | | | | 2 | G. Monfils | 6⁶ | 2 |
| | J. Nieminen | 4 | 4 | | 7 | J. Janowicz | 3 | 4 | | | | | |
| Q | M. Przysiężny | 5 | 1 | | 2 | G. Monfils | 6 | 6 | |
| 2 | G. Monfils | 7 | 6 | | | | | | |

## Quadre dobles masculins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| | Jérémy Chardy Lukáš Rosol | 3 | 2 | |
| | Jonathan Marray Jamie Murray | 6 | 6 | | | Jonathan Marray Jamie Murray | 4 | 3 | |
| 4 | Marin Draganja Henri Kontinen | 6 | 6⁵ | [10] | 4 | Marin Draganja Henri Kontinen | 6 | 6 | |
| | Tomasz Bednarek André Sá | 3 | 7 | [7] | | | | | | 4 | Marin Draganja Henri Kontinen | 7 | 3 | [8] |
| Alt | Frank Moser Alexander Satschko | 4 | 6$^4$ | | | | | | | 3 | Mariusz Fyrstenberg Marcin Matkowski | 6$^3$ | 6 | [10] |
| 3 | Mariusz Fyrstenberg Marcin Matkowski | 6 | 7 | | 3 | Mariusz Fyrstenberg Marcin Matkowski | 4 | 6 | [12] |
| | Andre Begemann Julian Knowle | 7 | 7 | | | Andre Begemann Julian Knowle | 6 | 3 | [10] |
| 2 | Dominic Inglot Florin Mergea | 6⁵ | 6¹ | | | | | | |

## Enllaços externs

* Web oficial (francès)
* Quadre individual masculí PDF
* Quadre dobles masculins PDF
Metz :
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2021
2022
2023 :
ATP World Tour 2014
< 2013
2015 > :
ATP World Tour Finals, Londres :
# Montaner (Pirineus Atlàntics)

Montaner - en francès i occità - és un municipi francès, al departament dels Pirineus Atlàntics i a la regió de la Nova Aquitània.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 809 | 812 | 803 | 857 | 925 | 944 | 951 | 902 | 907 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 893 | 839 | 827 | 825 | 788 | 786 | 771 | 738 | 684 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 619 | 621 | 575 | 527 | 522 | 501 | 483 | 468 | 470 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 433 | 391 | 364 | 409 | 509 | 465 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1995-2001 | Robert Compayrot | |
| 2001- | Dominique Lagahé | |

## Referències

* ↑ «Toponímia occitana». Arxivat de l'original el 2012-01-18. [Consulta: 2 desembre 2010].
# Monestir de Pitareti

El monestir de Pitareti (en georgià: ფიტარეთის მონასტერი) és un monestir medieval cristià ortodox de Geòrgia, aproximadament a 26 km al sud-oest de la ciutat de Tetritskaro, de la regió Kvemo Kartli, al sud-oest de la capital de la nació, Tbilisi.

## Història

El monestir consisteix en l'església de la Theotokos, un campanar, una tanca en ruïnes i diversos edificis accessoris més petits. L'església principal sembla haver estat construïda durant el regnat de Giorgi IV de Geòrgia, a començaments del segle xiii. El seu disseny s'ajusta al cànon contemporani d'una església amb cúpula georgiana i comparteix una sèrie de característiques comunes, com un típic plànol de creu i un pòrtic lateral únic, amb els monestirs de Betània, monestir de Kvatakhevi i monestir de Timotesubani. Les façanes estan decorades, accentuant els nínxols i les golfes. Tot l'interior va estar decorat amb frescs, però actualment només sobreviuen fragments danyats d'aquests murals.
El monestir va ser propietat i cementiri de la noble família de Kachibadze- Barataixvili i, des del 1536, dels seus descendents, els prínceps Orbeliani. Una inscripció del segle xiv esmenta un fundador: el camarlenc reial Kavtar Kachibadze. Una altra inscripció, d'una tomba de pedra, registra el nom de Qaplan Orbelishvili, el qual va renovar el monestir el 1671. El monestir va prosperar a Pitareti fins al 1752, quan es va veure obligat a tancar a causa d'un atac de Daguestan.

## Arquitectura

La planta del temple era quasi quadrada, amb una porta col·locada al costat del sud. A la part oriental té un gran absis central i als seus costats dos nínxols que tenen una porta d'entrada des del centre de la façana i una altra per l'espai central del temple.
L'única il·luminació consisteix en tres finestres a l'est. La part central de la planta està coberta per una cúpula i les seves parets laterals està realitzades amb arcs; la cúpula descansa sobre les cantonades de l'altar i dues columnes a l'oest; aquesta cúpula també il·luminava l'edifici interior per les dotze finestres que té al cercle superior; estan decorades amb diversos motius, l'arc de la finestra està completament tallat.
* Façana oriental en què s'aprecia la finestra de l'absis central
* Exterior de la cúpula

## Referències

* ↑ «Phytareth». oldlife.ucoz.com. [Consulta: 30 juliol 2019].
* 1 2 3 4 5 «fitareTi (1213-1222)» (en georgià). [Consulta: 30 juliol 2019].
* ↑ Mchedlidze, Monastir Fitareti, Tb. 2009.
* (georgià) Zakaraia, P. (1990), ხუროთმოძღვრება ხუროთმოძღვრება XI-XVIII სს. ("Arquitectura georgiana dels segles XI-XVIII"). Tbilisi: pp. 96-113.